Ir-Regolament tal-Kummissjoni
(KEE) Nru 259/2557
tat-28 ta' Diċembru 2001
li jemenda l-Anness V tar-Regolament tal-Kunsill (KEE) Nru 259/93 dwar is-superviżjoni u l-kontroll ta' vjeġġi ta' skart fi, għal u mill-Komunità Ewropea
Il-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 259/93 ta' l-1 ta' Frar 1993 dwar is-superviżjoni u l-kontroll ta' vjeġġi ta' skart fi, għal u mill-Komunità Ewropea [1], kif l-aħħar emendat bid-Deċiżjoni tal-Kummissjoni 1999/816/KE [2], u b'mod partikolari l-Artikolu 16(1) tiegħu,1
Billi:
(1) Bis-saħħa tad-Deċiżjoni tal-Kunsill 93/98/KEE [3], il-Komunità kienet parti fil-Konvenzjoni ta' Basilea dwar il-kontroll tal-movimenti li jaqsmu l-fruntieri ta' l-iskart perikoluż u d-disponiment tiegħu mis-7 ta' Frar 1994.
(2) Ġiet adottata lista ta' l-iskart tar-riskju skond l-Artikolu 1(4) tad-Direttiva tal-Kunsill 91/89/KEE tat-12 ta' Diċembru 1991 dwar l-iskart tar-riskju [4], kif emendata bid-Direttiva 94/31/KE [5] u emendata fid-dawl tan-notifiki mill-Istati Membri. Il-verżjoni l-iktar riċenti ta' din il-lista ta' l-iskart tar-riskju hija inkluża fid-Deċiżjoni tal-Kummissjoni 2000/532/KE [6], kif l-aħħar emendata bid-Deċiżjoni tal-Kunsill 2001/573/KE [7].
(3) Il-Komunità approvat id-Deċiżjoni C(201) 107 tal-Kunsill ta' l-OECD dwar ir-Reviżjoni tad-Deċiżjoni c(92) 39/finali dwar il-Kontroll tal-Movimenti li Jaqsmu l-Fruntieri ta' l-Iskart Iddestinat għal Ħidmiet ta' Rkupru, inkluża b'mod partikolari l-Parti II ta' l-Appendiċi 4 ta' magħha, li telenka l-oġġetti ta' l-iskart bla ħsara għall-proċedura tal-kontroll hekk imsejjaħ "ambru" ta' din id-Deċiżjoni.
(4) Id-Deċiżjoni C(2002) 107 tal-Kunsill ta' l-OECD, inkluża l-Parti II ta' l-Appendiċi 4 ta' magħha, orbot biss lill-Istati Membri u lill-Komunità dwar it-tkomplija tal-proċeduri Komunitarji meħtieġa [8]. Huwa għalhekk meħtieġ li jiġi żgurat illi l-emendi ta' l-OECD li jirrigwardaw il-Parti II ta' l-Appendiċi 4 jiġu ttrapostati għall-għanijiet ta' dan ir-Regolament fil-leġislazzjoni Komunitarja mill-istess data bħall-emendi inklużi fid-Deċiżjoni 2000/523/KE jiġifieri l-1 ta' Jannar 2002.
(5) L-Anness V mar-Regolament tal-Kunsill (KEE) Nru 259/93 għandu jiġi emendat sabiex jiġi żgurat illi l-Partijiet 2 u 3 tiegħu jqisu bis-sħiħ l-iktar lista aġġornata ta' l-iskart tar-riskju adottata skond l-Artikolu 1(4) tad-Direttiva 91/689/KEE u l-lista l-iktar aġġornata ta' l-iskart adottata mill-Kunsill ta' l-OECD u approvata mill-Komunità.
(6) Il-miżuri pprovvduti f'dan ir-Regolament huma skond l-opinjoni tal-Kumitat stabbilit bl-Artikolu 18 tad-Direttiva 75/442/KEE,
ADOTTAT DAN IR-REGOLAMENT:
Artikolu 1
L-Anness V mar-Regolament (KEE) Nru 259/93 huwa mibdul bl-Anness ma' dan ir-Regolament.
Artikolu 2
This Regulation shall enter into force on 1 January 2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-28 ta' Diċembru 2001.